b'\n_START_ARTICLE_\nEurypterus\n_START_SECTION_\nOdkritje\n_START_PARAGRAPH_\nPrvi fosil je bil odkril leta 1818 S. L. Mitchill v ZDA, ki pa ga je napa\xc4\x8dno opredelil kot silurskega morskega zmaja._NEWLINE_\xc5\xbde po sedmih letih je zoolog James Ellsworth De Kay fosil opredelil kot \xc4\x8dlenono\xc5\xbeca. Poimenoval ga je Eurypterus remipes in oblikoval rod Eurypterus. Ime pomeni \xc5\xa1iroko krilo oz. \xc5\xa1iroko veslo._NEWLINE_Ne glede na to, je De Kay mislil, da Eurypterus spada v skupino rakov. Leta 1898 je \xc5\xa1vedski paleontolog Gerhard Holm uspe\xc5\xa1no lo\xc4\x8dil fosile od kamnite posteljice. Tako je lahko opazoval skoraj popolnoma ohrajnene fragmente pod mikroskopom. Ve\xc4\x8dino fosilov so na\xc5\xa1li v dr\xc5\xbeavi New York v 19. stoletju. \xc5\xa0e dandanes ostaja Eurypterus eden najbolj pogostih in najbolj poznanih eurypteridov, saj predstavlja kar 95% vseh eurypteridskih fosilov.\n_START_SECTION_\nOpis\n_START_PARAGRAPH_\nNajve\xc4\x8dji \xc4\x8dlenono\xc5\xbeci, ki so kdaj obstajali, so bili eurypteridi. Najve\xc4\x8dji znan primerek (Jaekelopterus rhenaniae) je dosegel kar 2,5m v dol\xc5\xbeino, torej nekako dol\xc5\xbeino krokodila. Vrste Eurypterus, pa so bile precej manj\xc5\xa1e._NEWLINE_Eurypterus remipes je dosegal velikost med 5 in 8\xc2\xa0cm, Eurypterus lacustris pa 6 do 9\xc2\xa0cm. Najve\xc4\x8dji primerek Eurypterus remipes je dosegel velikost 1,3m, trenutno pa je razstavljen v Paleontological Research Institution v New Yorku.'